da en da nl ca da da de es da da da da da da da da da en en de cs fr en da da de da da da da da da da da da da da da da nl da en da da es nl da
Trecifret milliondonation fra BESTSELLER til bæredygtige forandringer
Med en trecifret milliondonation til BESTSELLER fonden, BESTSELLER Foundation, vil den danske modevirksomheden fortsætte sit engagement i iværksætteri og cirkulære tiltag, der skal bidrage til varige forbedringer globalt.
Over de kommende fem år donerer BESTSELLER yderligere 175 mio. kr. til godgørende formål og tiltag, der kan gøre en forskel ude i verden. Det sker gennem BESTSELLER fonden, BESTSELLER Foundation, som især fokuserer på at fremme cirkulær økonomi på det afrikanske kontinent, men også støtter ansvarlighedstiltag verden over.
– Den yderligere støtte giver os en enorm mulighed for at øge vores indsats. Vi er ydmyge over for opgaven, og samtidig meget optimistiske for potentialet i cirkulær økonomi på tværs af en række sektorer. Ikke mindst i Afrika og ikke mindst inden for mode og tekstil, siger Jannek Egerrup-Hagen, direktør i BESTSELLER Foundation.
– I Afrika samarbejder vi aktuelt omkring tekstil-genanvendelse i Kenya, og vi støtter blomstrende designere med fokus på bæredygtighed. Vi samarbejder også med en række iværksættere lige fra Rwanda til Sydafrika, der transformerer affald til modeprodukter. I tillæg til fondens investeringer yder vi støtte til fremme af innovation og bæredygtigt iværksætteri til gavn for natur og miljø, jobskabelse og bedre levevilkår, uddyber han.
Donationen til BESTSELLER Foundation vil i de kommende fem år komme direkte fra BESTSELLER. Det betyder, at tøjkunder i blandt andet NAME IT-, JACK & JONES- eller ONLY-butikker er med til at skabe mulighederne for at give et positiv bidrag.
– Vi har et ansvar for den verden og det samfund, vi er en del af. Vi er glade for, at vi kan sende en del af vores overskud videre til meningsfulde formål og projekter, som skal gøre en reel forskel. Behovet for at vi alle og i fællesskab bidrager til bæredygtige forbedringer, bliver ikke mindre i de kommende år. Derfor forpligter vi os målrettet til at hensætte konkrete midler til opgaven, siger Thomas Børglum Jensen, direktionsmedlem i BESTSELLER.
Siden 2015 har BESTSELLER Foundation investeret og doneret mere end 200 millioner kroner til initiativer, der har til formål at bringe varig forandring og bæredygtige forbedringer.
Information om Bestseller A/S
+45 99 42 32 00https://bestseller.com/
Følg pressemeddelelser fra Bestseller A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Bestseller A/S
BESTSELLER tilfredse med Myanmar-afgørelse3.10.2022 10:30:00 CEST | Pressemeddelelse
Den offentlige og uafhængige klageinstitution, NCP Danmark, der vurderer ansvarlig virksomhedsadfærd, har i det seneste år gennemgået BESTSELLERs procedurer for og arbejde med at sikre ansvarlige produktionsforhold i Myanmar. Undersøgelsen er gennemført på baggrund af en klage, som klageinstitutionen nu har afvist, ligesom NCP Danmark anerkender BESTSELLERs arbejde.
BESTSELLER tager del i grøn forskningsmission31.8.2022 11:01:07 CEST | Pressemeddelelse
Innovationsfonden har bevilget 106,5 millioner kroner til et missionsdrevet partnerskab, som skal understøtte forskning indenfor cirkulær økonomi for plastik og tekstil i Danmark frem mod 2050. Modevirksomheden BESTSELLER er blandt de 92 partnere, der skal levere på én ud af fire nationale missioner, som skal bidrage til den grønne omstilling.
Bemærkelsesværdigt BESTSELLER-brand vinder adgang til fremtidens cirkulære materiale9.8.2022 15:30:17 CEST | Pressemeddelelse
Trommehvirvel: Efter en imponerende præsentation og et vellykket arrangement under Copenhagen Fashion Week er vinderen af BESTSELLERs Circular Design Challenge fundet.
Cirkularitet får rampelyset til BESTSELLERs modeuge4.8.2022 11:00:00 CEST | Pressemeddelelse
Det danske modehus vil stå for det muligvis mest lærerige event under Copenhagen Fashion Week.
Mange nye NAME IT-butikker på vej: Vil åbne 85 butikker over de kommende år7.7.2022 15:15:00 CEST | Pressemeddelelse
Det danske børnetøjsmærke NAME IT har vind i sejlene og oplever stor succes blandt børnefamilierne. I de kommende år vil modebrandet derfor åbne en lang række nye butikker i hele Europa - også flere i Danmark.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022